Terreur-oproep uit Jemen laat VSA ambassades sluit – praag.co.za — 20 jaar jonk!
Volgens berigte het Amerika gesprekke onderskep tussen die Al Kaida-leier, Ayman al-Zawahri en die organisasie se hoof in Jemen.
Die Obama-administrasie beskryf dit as een van die ernstigste sameswerings teen die VSA.
Geen teikens is uitgesonder nie, maar dit was duidelik dat ‘n terreuraanval binnekort sou plaasvind.
Die onderskepte oproep van al-Zawahri, wat die leisels by Osama bin Laden oorgeneem het, het Amerika genoop om sy ambassases van Mauritanië aan die weskus van Afrika regdeur tot in die Midde-Ooste te sluit.
Kritici van die Obama-administrasie meen egter die bedreiging word oorspeel om fokus van die Bengazi-skandaal af te haal.
Dit het aan die lig gekom dat die VSA wapens aan Islamistiese terreurgroepe beskikbaar gestel het wat gelei het tot die aanval op die Amerikaanse ambassade en die dood van ‘n gesant en ander diplomatieke personeel.
Ambassades in Kaboel, Afghanistan en Baghdad, wat goeie veiligheidsmaatreëls het, is gister heropen.
Skrywer Karin RoodtGepubliseer op 6 Augustus 2013 Kategorieë Internasionale nuus, NuusSleutelwoord Al Kaida, Amerikaanse ambassades, Jemen, Obama-administrasie, Oorlog teen terreur, VSA
Vorige Vorige artikel: MDC-ondersteuners aangeval
Volgende Volgende artikel: Koolstofbelasting kan ekonomie knou